AN DOSIER :    AR WECH KENTA  Dihun ar briñsez : Jean Le Clerc de la Herverie  Kentel Ofelia : Henri Dorsel  An deiz ma tiwiskis Barba : Henri Dorsel  Eur blaz ken saouruz ennom ? : Louis Grall  Ar wech kenta ma oan en em gavet gant ma zad : Yann Bijer  Pont an êled diaskell : Frank Bodenes  Ar mor o veva : Charlez An Dreo  Eurodisneykamm : Christian Le Meut  Pam-es komprenet eh on dan tu all : Alan Broc  Goañv 63 : Hervé Lossec    LENNEGEZ :  Ar  poltred hirgelhieg : E.A Poe  Trajedi ar mab Gwillerm : Paskal Tabuteau    AR PENNAD-KAOZ :  Penaoz eo deuet Kastell an Duked da veza hini an oll en Naoned : Alain Croix    KELAOUI :  Istoriou ti-bank : Hervé Lossec  Ar gegin hlaz : Jeffrey Shaw  Eur geriadenn Lahu : Maïwenn Morvan  Dirag Frank Mikael : Christian Le Meut  30ved Gouel ar filmou e Douarnenez : H. Rubin ha S. Georgeault  Hirio e vo brao an amzer : My Skaouidig  Follentez eur  bagad : Bernez Quillien  Loeiz Ropars : 50 vloaz kan-ha-diskan : Gilles Goyat  Labouriou F. Falchun : Gilles Goyat  Tri devez a staj skritur : Youn Brenn  Looserien gaer : F. Colcanap  Ar Japan hag ar brezel : E. Gwenno  Kant vloaz matematikou : J.L Monot    PENNAD-DIGORI :  En deveziou-mañ ema Emgleo Breiz oh embann eul leor nevez en eun dastumadenn nevez. Anvet eo bet homañ Roll-dirolldiwar unan euz an anoiou-pluenn ma ree ganto ar barz Charlez Rolland e  bro-Werliskin meur a zeg vloaz zo. Kinniget eo an dastumad nevez evel eur rummad a skridou dihortoz. Evel ma… hellfe beza leoriou ha na vefent ket dihortoz. Oll e vezont koulskoude, pe e vezont mad-dreist, pe e vezont… divalo-nul ! Kompren a heller da nebeuta e fell dan embanner rei tro dal lennerien da veza estonet ha souezet.    Bez e tlefe, gwir eo, al leor kenta en dastumadenn nevez beza eur zouezadenn evid al lodenn vrasa. Eur romant kenta eo diwar bluenn eur skrivagner yaouank, Frank  Bodenes. Kaoz a zo ennañ euz loentud ar hêriou, hag o-deus lod anezo kollet o zeod. Aferiou o-deus oll da renka, hag e tiredont en eur bureo e penn eun trepas, gand teir lizerenn o strinka a-uz da doull an nor : BBK. Emaint o hortoz o zro dantreal e Bureo ar Bitrakou kollet… Neus ket bet embannet aliez seurt leoriou e brezoneg.  Embann leoriou brezoneg neo ket tra êzet da gas da benn vad a skrive Tudual Huon ar zizun all war ar gazetenn Ya !. Ar wirionez a zo gantañ, ha nemaom ket o vond da lavared  ar hontrol. Pa veze moullet 1500 skwerenn gwechall deuz eul leor bennag (ha muioh a-wechou), e ranker tremen gand 2 pe 300 hirio. War internet eo ez eer bremañ da glask fred. Daoust hag-eñ eo echu neuze dal leoriou war baper ? Daoust hag-eñ ne vo greet nemed pellgarga en amzer-da-zond ? Meur a vloavez zo dija eo krog Andreo ar Merser da lakaad leoriou a-bez war internet : ma nhoh biskoaz bet o weled, kit ta dober eun dro war http://embann.an.hirwaz.online.fr/  Med piou ta a lenn leoriou brezoneg,  eme choaz Tudual Huon war Ya ! ? Sed aze eun afer all. Abaoe eun tamm zo, e lavarer ne lenn ket ar re yaouank, pe nemeur. Ha ma ne lennont ket, eo peogwir ne veze ket kinniget dezo ar seurt leoriou a garfent lenn. Diwar ze, eur deuet da zoñjal e oa ezomm da skriva ha dembann leoriou evito hag eo bet lañset Priz ar yaouankiz.    Eun tamm fiñv a zo eta e bed an embann brezoneg, pa zoñjer zo bet embannet ive deg romant warlene en or yez. Daoust ha tra-walh eo evid lavared ez eus birvill ive  e bed al lennegez vrezoneg ? Se zo choaz eun afer all, pa weler pegen birvidig eo an embann hag an tabutou e bed al lennegez halleg. E fin fin mae hag e penn kenta miz even, ez eus bet deveziou-studi e Lyon, aozet ma oant gand Le Monde des Livres o voda 70 a skrivagnerien hag a vurutellerien euz ar bed a-bez. Euz romant ha gwirionez (nemed e vefe gwirvoud ?) ez eus bet kaoz etrezo. En em houlenn o-deus greet penaoz ha perag skriva diwar poaniou-korv ha poaniou-spered, diwar-benn brezeliou,  diwar-benn an nen e-unan…    Darvoudou all a zo bet choarvezet abaoe eun nebeud miziou e bed al lennegez halleg, ken ez eus bet komzet euz nevez-amzer al lennegez. Pemp diwar seiz deuz ar priziou brasa a vez roet dar skrivagnerien halleg a zo eet warlene gand skrivagnerien ha nint ket Frañsizien anezo ! Da heul ez eus bet sinet eur manifest gand 44 a skrivagnerien halleg euz ar bed-oll, gand ar Breizad Michel Le Bris er penn a-raog, o tisklêria e oant evid eul lennegez-bed e galleg. E gouel an  Etonnants Voyageurs e fin miz mae e Sant-Malo, ne oa kaoz nemed deuz ze.    Eun deveziad goude an hañv  Daoust hag e hellfe beza ive eun nevez-amzer evid al lennegez vrezoneg ? Marteze eo deuet ar mare deom-ni ive, brezonegerien, den em zoñjal, neo ket nemetken war an doare gwella dembann skridou en deiz a hirio, med war petra dembann pelloh, penaoz skriva, diwar betra hag evid piou. Eun dra gaer eo skriva evid ar re yaouank. Eun dra ken kaer all eo skriva, ha netra ken. Med skriva e  brezoneg er bed a-hirio, ha beza lennet, neo ket an êsa tra a heller da ober.  Setu perag eo greet or soñj ganeom aoza a-benn an diskar-amzer eun deveziad diwar-benn an oll sujedou-ze. Kinniget e vo dar skrivagnerien, dan embannerien all, dar glaskerien ha dal lennerien, kemer perz. Harp om sur da gaoud euz meur a du evid se. Ha kerkent ha goude an hañv on-nevo tro da adkaozeal deuz se.    Mez dija e-neus fellet deom kinnig danvez fresk, kement ha ma oa tu. Eun torkad fonnuz a skridou emaoh  eta o vond da zizoloi en niverenn-mañ, lod anezo gand tud ha no-doa ket bet choaz embannet kemend-all a draou e brezoneg. Asantet o-deus oll skriva diwar-benn ar wech kenta. War dachenn ar faltazi ema lod, war hini an eñvorennou ema ar re all.    Brud Nevez 